Document ID: 32009D0602

KOMISSION PÄÄTÖS,
tehty 10 päivänä maaliskuuta 2009,
säästöjen tuottamien korkotulojen verotuksesta neuvoston direktiivissä 2003/48/EY säädettyjä toimenpiteitä vastaavista toimenpiteistä tehdyn Euroopan yhteisön ja Sveitsin valaliiton välisen sopimuksen liitteisiin I ja II Bulgarian tasavallan ja Romanian liittymisen johdosta tehtäviä tiettyjä teknisiä muutoksia koskevan sopimuksen allekirjoittamisesta ja tekemisestä kirjeenvaihtona Euroopan yhteisön ja Sveitsin valaliiton välillä
(2009/602/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen ja erityisesti sen 94 artiklan yhdessä 300 artiklan kanssa,
ottaa huomioon säästöjen tuottamien korkotulojen verotuksesta annetussa neuvoston direktiivissä 2003/48/EY säädettyjä toimenpiteitä vastaavia toimenpiteitä koskevan sopimuksen ja sen liitteenä olevan yhteisymmärryspöytäkirjan allekirjoittamisesta ja tekemisestä Euroopan yhteisön ja Sveitsin valaliiton välillä 2 päivänä kesäkuuta 2004 tehdyn neuvoston päätöksen 2004/911/EY (1) ja erityisesti sen 2 artiklan,
sekä katsoo seuraavaa:
(1)
Bulgarian ja Romanian liittymisen johdosta on tarpeen tehdä teknisiä muutoksia säästöjen tuottamien korkotulojen verotuksesta annetussa neuvoston direktiivissä 2003/48/EY säädettyjä toimenpiteitä vastaavista toimenpiteistä tehdyn Euroopan yhteisön ja Sveitsin valaliiton välisen sopimuksen liitteeseen I (Luettelo toimivaltaisista viranomaisista) ja liitteeseen II (Luettelo yhteisöistä).
(2)
Bulgaria on nimennyt toimivaltaisen viranomaisensa komission pääsihteeristöön 28 päivänä tammikuuta 2008 tehdyllä virallisella ilmoituksella ja Romania vastaavasti 17 päivänä heinäkuuta 2007 tehdyllä ilmoituksella. Komissio toimittaa nämä tiedot Sveitsin viranomaisille yksinkertaisella ilmoituksella.
(3)
Neuvoston direktiivin 2003/48/EY (2) liitteessä oleva yhteisöjä koskeva luettelo on muutettu neuvoston direktiivillä 2006/98/EY (3), jolla on mukautettu tiettyjä direktiivejä verotuksen alalla Bulgarian ja Romanian liittymisen johdosta. Sen varmistamiseksi, että nämä muutokset otetaan huomioon Sveitsin kanssa tehdyssä sopimuksessa, komission on käytettävä neuvoston antamia täysiä valtuuksia ja tehtävä vastaavat muutokset kyseisen sopimuksen liitteeseen II yhteisellä sopimuksella Sveitsin kanssa,
ON PÄÄTTÄNYT SEURAAVAA:
1 artikla
Hyväksytään yhteisön puolesta säästöjen tuottamien korkotulojen verotuksesta neuvoston direktiivissä 2003/48/EY säädettyjä toimenpiteitä vastaavista toimenpiteistä tehdyn Euroopan yhteisön ja Sveitsin valaliiton välisen sopimuksen liitteisiin I ja II Bulgarian tasavallan ja Romanian liittymisen johdosta tehtävistä tietyistä teknisistä muutoksista Euroopan yhteisön ja Sveitsin valaliiton välillä kirjeenvaihtona tehtävä sopimus.
Kirjeenvaihdon teksti on tämän päätöksen liitteenä.
2 artikla
Valtuutetaan komission puheenjohtaja nimeämään yksi tai useampi henkilö, joilla on valtuudet allekirjoittaa kirjeenvaihto yhteisöä sitovasti.
3 artikla
Tämä päätös julkaistaan Euroopan unionin virallisessa lehdessä.
Tehty Brysselissä 10 päivänä maaliskuuta 2009.

Labels: 2
15
19
18